BRITA-Arena
BRITA-Arena je nogometni stadion u Wiesbadenu, Njemačka. Predstavlja domaći teren trećeligaške ekipe SV Wehen Wiesbaden. Stadion je dobio naziv po njihovom bivšem glavnom sponzoru Briti, njemačkoj kompaniji specijalizovanoj za proizvodnju vodenih filtera, a zamijenio je Stadion am Halberg u Taunussteinu ka domaći teren ekipe SV Wehen. Stadion ima kapacitet od 12.566 gledalaca. BRITA-Arena otvorena je 11. oktobra 2007. godine prijateljskom utakmicom u kojoj je SV Wehen izgubio rezultatom 2-1 od Borussije Dortmund. Prva takmičarska utakmica na ovom stadionu odigrana je 21. oktobra 2007. godine između SV Wehena i ekipe 1. FSV Mainz 05, kada je Mainz slavio rezultatom 3-1.